gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl gl es gl gl gl gl gl gl gl gl gl gl gl gl lt gl gl gl gl gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Preto de 23.000 persoas concorren ás oposicións de educación en Galicia - G24
As probas para o corpo de mestres celébranse este sábado nas 145 sedes habilitadas pola Xunta en 14 localidades
Os exames para inspección, ensino secundario, escolas oficiais de idiomas e artes plásticas son o domingo
O Goberno galego prevé reducir a interinidade docente ao 6 % no ano 2023
Unha das aulas do CIFP Compostela que acolle as probas deste sábado
G24.gal 18/06/2022 09:07 Última actualización 18/06/2022 14:41
Preto de 23.000 persoas concorren esta fin de semana ás oposicións de educación nas 145 sedes habilitadas pola Xunta, en 14 localidades de toda Galicia. Todas elas optan ás 2.484 prazas convocadas.
En concreto, as probas para o corpo de mestres comezan este sábado 18 de xuño, e para o resto (inspectores, profesores de ensino secundario, escolas oficiais de idiomas e artes plásticas e deseño) o domingo 19.
As 145 sedes (60 na provincia da Coruña, 15 na de Lugo, 19 na de Ourense e 51 na de Pontevedra) serán na súa totalidade centros educativos: colexios, institutos, centros integrados da FP ou centros universitarios.
Concretamente, estarán situadas na cidade da Coruña, Culleredo, Ferrol, Narón, Santiago de Compostela, Lugo, Monforte de Lemos, Ourense, O Carballiño, Pontevedra, Marín, Lalín, Vigo e Vilagarcía de Arousa.
A Xunta lembra que, en virtude do acordo asinado coas organizacións sindicais, as persoas interinas e substitutas non están obrigadas a presentarse ao procedemento. Estas prazas súmanse á oferta de emprego público de estabilización.
A Xunta prevé finalizar estes procesos no ano 2023, cunha taxa de interinidade docente do 6 por cento no conxunto de prazas. Isto supón dous puntos menos do 8 por cento que esixe o Goberno central para finais de 2024, obxectivo que Galicia "xa cumpre", destaca o executivo autonómico. A media estatal é do 25 por cento.
Adicionalmente, sumaranse as prazas do extinto corpo de profesores da FP. O Goberno galego xa aprobou a oferta pública de emprego (OPE) para estes postos, pero non se poderán convocar ata que o Ministerio de Educación desenvolva a nova lei de formación profesional.
Lino López: "Máis que o triunfo, valoro que o equipo está crecendo"
Máis de 1.200 persoas opositan á Garda Civil en Galicia
A Xustiza mantén o 25 % das horas en castelán nas escolas en que se aplicaba cautelarmente
O Goberno regulará a alimentación saudable en comedores escolares
Contido con Xeográficas Galicia .
O Legado de Max organiza unha xornada de adopción de animais en Carballo
Pilar Alegría: "Dar regalos fiscais ao 0,2 % das persoas máis ricas non é baixar impostos"
Unidade institucional a oito días da entrada en vigor do veto á pesca de fondo
O San Froilán respírase nas rúas de Lugo tres días antes do inicio da festa
Síguenos en redes sociais
Aviso legal e Política de Privacidade